section_heading: Zemljopisni položaj i značajke
paragraph_text: Naselje se nalazi na lokalnoj cesti od Teskere prema Orahovlju, na desnoj obali Mlada (Trebižata) na nadmorskoj visini između 58 i 98 m, ukupne površine 4,48 km<sup>2</sup>. Čine ga zaseoci Bilići, Kraljevići, Ljupkovići, Mačkov Klanac, Marina Mostina, Nižići, Pavičići, Petrušići, Šende i Vučji Grm. Vjerojatno se radi o doseljenicima jer je prvi poznati spomen Lisica 1820. u matičnim knjigama. Na rijeci Mlade nalazi se Crvengrski most, djelo Austro-Ugarske carevine. Na njegovu je mjesto bio kameni petolučni most čija se fotografija nalazi u knjizi Philippa Bhallifa "Wasserbauten in Bosnien und der Hercegovina", Wien, 1896., Tafel XIV, Fig. 2. Preko njega je vodila poljska cesta koja je vjerojatno povezivala Ljubuški i Vrgorac preko Beriša, Vašarovića i Prologa.Radoslav Dodig, Povijest ljubuških naselja: Lisice, Pučki godišnjak "Ljubuško silo" br. 7, Ljubuški, 30. srpnja 2011., str. 28.-31.